**Kampaņa „Kompliments” noteikumi**

**1. Vispārīgie noteikumi**

1.1. Kampaņas organizētājs unpakalpojuma sniedzējs ir SIA „Tele2”, reģistrācijas Nr. 40003272854, juridiskā adrese: Dēļu iela 5, Rīga, Latvija, LV-1004 (turpmāk − Tele2). „Kompliments” ir kampaņa Tele2 abonentiem (turpmāk – Kampaņa), kuru organizē Tele2.

1.2. Kampaņa norisinās visā Latvijas Republikas teritorijā.

1.3. Kampaņas plānotais norises laiks ir no 2021. gada 1. maija plkst. 00.00 līdz 2021. gada 31. maijam plkst. 23.59.

1.4. Kampaņas dalībnieki ir Tele2 abonenti – privātpersonas, kas par Tele2 abonentiem kļuvuši līdz 2021. gada 30. aprīlim un Kampaņas izlozes brīdī nav paziņojušas par līgumattiecību izbeigšanu ar Tele2 (turpmāk – Dalībnieks).

1.5. Lai piedalītos Kampaņā, Dalībniekam līdz 2021. gada 31. maijam jāpieslēdzas Tele2 pašapkalpošanās portālam [www.mans.tele2.lv](http://www.mans.tele2.lv) (turpmāk – Portāls), ievadot telefona numuru un paroli vai autorizējoties ar internetbanku. Portāla sadaļā „Komplimenti” jāreģistrē sava dalība Kampaņā vai jāreģistrējas saskaņā ar Noteikumu 9.4. punktu.

1.6. Reģistrācija Kampaņai ir bez maksas.

**2. Kampaņas laimestu fonds**

2.1. Kampaņas laimestu fonds ir 26 balvas (turpmāk – Balvas).

|  |  |  |  |
| --- | --- | --- | --- |
| **Balvas** | **Skaits** | **Vienas balvas vērtība, EUR (ar PVN)** | **Balvu kopējā vērtība, EUR (ar PVN)** |
| Viedpulkstenis *Galaxy Watch Active* | 1 | 133,14 | 133,14 |
| Sporta aproce *Galaxy Fit* | 2 | 73,64 | 147,28 |
| Bezvadu austiņas *Galaxy Buds*  | 3 | 111,07 | 333,21 |
| Durvju zvans *RING CHIME PRO* | 1 | 46,58 | 46,58 |
| Bezvadu skaļrunis *JBL TUNER BLACK* | 2 | 53,43 | 106,86 |
| Bezvadu skaļrunis *JBL GO PLUS BT* | 3 | 16,00 | 48,00 |
| Bezvadu skaļrunis *JBL GO 2 BT Gold* | 2 | 19,00 | 38,00 |
| Bezvadu skaļrunis *JBL FLIP 5 BT SPEAKER* | 4 | 66,25 | 265,00 |
| Bezvadu austiņas *Huawei Freebuds3i* | 1 | 63,00 | 63,00 |
| Bezvadu austiņas *FreeLace Pro* | 1 | 69,00 | 69,00 |
| Bezvadu austiņas *LiteSilver* | 2 | 17,50 | 35,00 |
| Iekštelpu kamera *ACME IP1204 1080p PTZ camera White* | 1 | 28,07 | 28,07 |
| Iekštelpu kamera *ACME IP1103 720p camera White* | 2 | 21,07 | 42,14 |
| Telefons *Samsung SM-A202F Galaxy A20e (DS)* | 1 | 127,79 | 127,79 |
| **KOPĀ:** | **26** |  | **1483,07** |

**3. Prognozētais Dalībnieku skaits**

3.1. Paredzēts, ka Kampaņā piedalīsies aptuveni 50 000 (piecdesmit tūkstoši) Dalībnieku, līdz ar to iespējamība laimēt kādu no Kampaņas Balvām ir 26 (divdesmit seši) pret 50 000 (piecdesmit tūkstošiem).

**4. Dalībnieku ieguldījums**

4.1. Tele2 neparedz Dalībniekam nekādus papildu izdevumus, kas būtu saistīti ar dalību Kampaņā.

4.2. Dalībniekam saistībā ar piedalīšanos Kampaņā var būt izdevumi, kas atkarīgi no Dalībnieka individuālās situācijas, un tie nav atkarīgi no Tele2.

**5. Pieteikšanās termiņš**

5.1. Dalībnieks var pieteikties Kampaņai 1.5. punktā norādītajā veidā no 2021. gada 1. maija plkst. 00.00 līdz 2021. gada 31. maijam plkst. 23.59.

**6. Laimētāju noteikšana**

6.1. Kampaņas Dalībnieku reģistrāciju nodrošina Tele2. Laimētāji tiks noteikti pēc nejaušības principa no visām saņemtajām reģistrācijām, kuras atbilst Kampaņas noteikumiem, izlozējot Laimētāju ar datora programmas „Premium” palīdzību.

6.2. Tiek noteikta 1 (viena) izloze, kurā piedalās visi Kampaņas Dalībnieki, kuri reģistrējušies šajos noteikumos norādītajā termiņā un kārtībā:

|  |  |  |  |
| --- | --- | --- | --- |
| **Izlozes norises laiks** | **Periods, par kādu notiek izloze** | **Izlozētās Balvas un skaits** | **Rezerves laimētāji** |
| 03.06.2021. plkst. 11.00 | 01.05.2021. plkst. 00.00 – 31.05.2021. plkst. 23.59 | 1 (viens) viedpulkstenis *Galaxy Watch Active*; 2 (divas) sporta aproces *Galaxy Fit*;3 (trīs) bezvadu austiņas *Galaxy Buds*; 1 (viens) durvju zvans *RING CHIME PRO;* 2 (divi) bezvadu skaļruņi *JBL TUNER BLACK*; 3 (trīs) bezvadu skaļruņi *JBL GO PLUS BT*; 2 (divi) bezvadu skaļruņi *JBL GO 2 BT Gold*;4 (četri) bezvadu skaļruņi *JBL FLIP 5 BT SPEAKER*; 1 (viens) bezvadu austiņas *Huawei Freebuds3i*; 1 (viens) bezvadu austiņas *FreeLace Pro*; 2 (divi) bezvadu austiņas *LiteSilver*; 1 (viens) iekštelpu kamera *ACME IP1204 1080p PTZ camera White*; 2 (divi) iekštelpu kamera *ACME IP1103 720p camera White*; 1 (viens) telefons *Samsung SM-A202F Galaxy A20e (DS).* | 1 (viens) katram Balvu veidam |

6.3. Izloze notiek SIA „Visas Loterijas” telpās Dzirnavu ielā 37-63, Rīgā, LV-1010, 03.06.2021. plkst. 11.00 (turpmāk – “Kampaņas rīkotājs”).

6.4. Izlozē papildus tiek izlozēts 1 (viens) rezerves Balvu ieguvējs gadījumam, ja primārie Balvu ieguvēji nespēj pierādīt dalību Kampaņā vai viņu reģistrācija Kampaņai nav atbilstoša šiem noteikumiem.

6.5. Rezerves Balvu ieguvēji tiek ierakstīti protokolā, bet netiek izziņoti.

**7. Laimētāju paziņošana**

7.1. Pēc šo noteikumu 6.3. punktā norādītās izlozes, Laimētāju saraksts tiks publicēts mājaslapā [www.tele2.lv](http://www.tele2.lv), sadaļā “Jaunumi” 2021. gada 4. jūnijā līdz plkst. 23.59.

**8. Laimestu saņemšana**

8.1. Balvas tik piegādātas ar kurjera palīdzību Laimētājiem personīgi, uz Tele2 līgumā norādīto korespondences adresi vai uz Laimētāja izvēlēto Omniva vai DPD (Pasta stacija) piegādātāju pakomātu punktu.

8.2. Tele2 izlozes dienā pēc izlozes sazinās ar Laimētājiem, nosūtot īsziņu uz Laimētāja pieslēguma numuru.

8.3. Dalībniekiem ir iespēja pēc attiecīgās izlozes Laimētāju saraksta publicēšanas vietnē [www.tele2.lv](http://www.tele2.lv), sadaļā “Jaunumi” iepazīties ar Laimētāju sarakstu un arī pašiem sazināties ar Kampaņas rīkotāju, zvanot pa tālruni 67686540.

8.4. Lai saņemtu Balvu, Laimētājam ir jāuzrāda kurjeram personu apliecinošs dokuments (pase vai eID karte). Izvēloties saņemt Balvu 8.1.punktā norādīto piegādātāju pakomātu punktā, uz Laimētāja pieslēguma numuru tiks nosūtīta īsziņa par Balvas piegādi.

8.5. Ja Laimētājs nevar uzrādīt šajos noteikumos norādīto personu apliecinošo dokumentu vai šajā dokumentā redzamā informācija par Laimētāju nesakrīt ar reģistrētā Dalībnieka informāciju, Balva netiek izsniegta un Laimētāja tiesības iegūt Balvu tiek anulētas.

8.6. Laimētājiem Balvas tiks piegādātas līdz 2021. gada 1. jūlijam .

8.7. Laimēto Balvu apmaiņa pret citām Balvām vai izmaksa skaidrā naudā netiek pieļauta.

8.8. Ar Balvu saņemšanu saistītie papildu izdevumi, kas nav norādīti šajos noteikumos, piemēram, transporta izdevumi vai telefona sarunu izmaksas, netiek segti.

8.9. Balvas, kuras netiek izsniegtas vai kuras Laimētāji neizņem saskaņā ar šiem noteikumiem, netiek atkārtoti izlozētas un to vērtība Laimētājam netiek atlīdzināta naudā. Balvas pāriet Tele2 īpašumā, un Tele2 var rīkoties ar šīm Balvām pēc saviem ieskatiem.

9. **Pretenzijas un to izskatīšana**

9.1. Visas pretenzijas par Kampaņas rīkošanu un/vai norisi jāsūta rakstiski: SIA „Visas Loterijas”, Dzirnavu iela 37-63, Rīga, LV-1010, vai elektroniski uz e-pastu info@loterijas.lv līdz 2021. gada 1. jūlijam ar norādi Kampaņa „Kompliments”. Pretenzijā jāizklāsta iebildumu pamats un pamatojums, kā arī pretenzijai jāpievieno dokumenti, kas apliecina pretenzijā pausto iebildumu pamatojumu.

9.2. Kampaņas rīkotājam ir tiesības neizskatīt pretenzijas, kas par Kampaņu iesniegtas pēc 2021. gada 2. jūlijam.

9.3. Kampaņas rīkotājs izskata saņemtās pretenzijas un atbildi uz tām sniedz 15 (piecpadsmit) dienu laikā pēc to saņemšanas. Ja Kampaņas rīkotājs uzskata pretenziju par pamatotu, Kampaņas rīkotājs savā atbildē pretenzijas iesniedzējam norāda pretenzijas apmierināšanas kārtību un termiņu. Ja pretenzijas iesniedzēju neapmierina Kampaņas rīkotāja sniegtā atbilde, viņš savu tiesību un interešu aizsardzībai ir tiesīgs vērsties attiecīgajās Latvijas Republikas iestādēs un institūcijās vai piekritīgajās tiesu iestādēs.

9.4. Gadījumā, ja dalību Kampaņā nevar pieteikt Portāla tehnisku problēmu dēļ, Dalībnieks nosūta īsziņu ar tekstu “Loterija” uz bezmaksas numuru 1620. Lai piedalītos Kampaņā, personas pienākums ir iepazīties ar Kampaņas noteikumiem, un īsziņas nosūtīšana dalībai Kampaņā ir uzskatāma par apliecinājumu, ka Dalībnieks ir iepazinies un piekrīt Kampaņas noteikumiem. Kampaņas Dalībnieks ir abonents, kas noslēdzis attiecīgā pieslēguma numura, no kura saņemta īsziņa par dalību Loterijā, līgumu ar Tele2 (t.i. ar īsziņas palīdzību nav iespējams Loterijā pieteikt citas personas dalību, kas nav konkrētā pieslēguma numura abonents).

**10. Personas datu apstrāde**

10.1. Dalība Kampaņā ir Dalībnieka apstiprinājums par iepazīšanos ar Kampaņas noteikumiem, apliecinot, ka Dalībniekam tie ir saprotami un viņš apņemas tos ievērot, kā arī Dalībnieks ir informēts par personas datu apstrādi Kampaņas nodrošināšanai.

10.2. Kampaņas ietvaros tiks apstrādāti šādi personas dati: Laimētāja vārds, uzvārds, telefona numurs, korespondences vai izvēlētā pakomāta adrese. Dalībnieks ir informēts, ka Laimesta ieguvēju paziņošanai mājaslapā [www.tele2.lv](http://www.tele2.lv) tiks publicēti laimējušo Dalībnieku vārds, uzvārds un telefona numura pirmie trīs cipari. Personas datu apstrādātājs Tele2 uzdevumā ir Kampaņas rīkotājs SIA “Visas Loterijas”.

10.3. Personas datu apstrāde ir pamatota ar Tele2 leģitīmajām interesēm veicināt pozitīvu klientu pieredzi Tele2. Datu apstrādes mērķis ir nodrošināt personu dalību Kampaņā, izlozes organizēšanu, Laimētāju noskaidrošanu un Balvu izsniegšanu Laimētājam. Dalībnieka dati tiks apstrādāti un uzglabāti visu Kampaņas laiku, kā arī pēc Kampaņas noslēguma periodā, kāds ir nepieciešams saskaņā ar piemērojamiem normatīvajiem aktiem.

10.4. Dalībnieku dati tiek apstrādāti saskaņā ar spēkā esošajiem tiesību aktiem attiecībā uz personas datu apstrādi un saskaņā ar Vispārīgās datu aizsardzības regulas prasībām. Datu apstrādes noteikumi ir iekļauti „Tele2 privātuma politikā“, kas publicēta interneta vietnē [www.tele2.lv](http://www.tele2.lv).

**11. Citi noteikumi**

11.1. Tele2 nav atbildīgs, ja Dalībnieki nav iepazinušies ar Kampaņas noteikumiem, neievēro vai pārkāpj tos, Dalībnieku sniegtā informācija ir nepatiesa vai neprecīza, vai ja Tele2 ar Laimētāju nav izdevies sazināties no Tele2 neatkarīgu iemeslu dēļ.

11.2. Tele2 ir tiesības vienpusēji pārtraukt Kampaņu un Balvu izsniegšanu, iestājoties nepārvaramas varas apstākļiem. Šādā gadījumā Tele2 pienākums ir paziņot masu saziņas līdzekļos par Kampaņas pārtraukšanu.

11.3. Tele2 un Dalībnieka tiesības un pienākumi ir noteikti tikai šajos noteikumos. Reklāmas materiālos pieejamajai informācijai par Kampaņu ir tikai informatīvs raksturs.

11.4. Kampaņas noteikumi ir publicēti mājaslapā [www.tele2.lv](http://www.tele2.lv).

11.5. Kampaņā nevar piedalīties SIA „Visas Loterijas” un SIA „Tele2” darbinieki un viņu pirmās pakāpes ģimenes locekļi (laulātais, bērns, mazbērns, brālis, māsa, vecāki un vecvecāki). Gadījumā, ja tiek konstatēts, ka norādīto uzņēmumu darbinieks vai viņa ģimenes loceklis ir Laimētājs, tam Balva netiek izsniegta.

SIA Tele2, Rīgā 2021. gada 1. maijā

Tālr. + 371 29560600